
vel mulier cujus actio per inopiam inanis fact a est. Verum
secus est si debitor iUe de quo quaeritur civis est vel burgensis,
si scilicet genere civis sit, vel facta sibi necessitate, commoran-
tium civium legibus sponte se subjecerit. Non enim sufficit
vicecomiti, quod horurn, si qui de requisita summa non satis-
faciunt, mobilia tantum solvat, vel quaesisse se nee invenisse
fidem offerat, ut sic ad scaccarium liberetur, nisi eoruni et
domos et fundos et quoslibet urbium redditus infiscet, et
penes alios collocet, ut vel* sic debita regi pecunia proveniat;
quod si non inveniantur qui suscipiant, parcentibus sibi
invicem ejusdem conditionis hominibus, domos eorum seris
obstruat, et fundos diligenter excoli faciat. Si vero interim
hii solverint quae requiruntur, ad proprietaries ipsos per
manum vicecomitis sine molestia quae sui juris sunt reddentur.
Z), Mirari satis non possum, ubi culpa dispar non est,

Cur genus hoc hominum. gravius lex nostra coercet.

M. Maxima pars possessionis eorum qui fundos habent et
per agricultural sustentantur, in pecudibus, in animalibus et
in frugibus est, et item in hiis quae non facile cohabitantium
notitiam possunt effugere : at hiis qui mercimoniis inserviunt,
et qui parcentes sumptibus, multiplicandis possessionibus tptis
viribus et modis omnibus insistunt, in numeratam pecuniam
sollicitior cura consistit. Per haec enim commercia facilius
exercentur ; et possunt haec in locis tutis et ignotis facile
reponi : unde fit ut saepe qui dives est, non patentibus hiis
quae latent, pauper reputetur : propter haec igitur in hos
gravius lex ilia decernit ; quia superabundans pecuniarum
puteus non de facili videtur exhaustus.

D. Quid assisa communis, et quis vel quo ordine de ipsa
respondeat, ex praedictis magna ex parte jam constat. Nunc
si placet de auxiliis, vel donis civitatum seu burgorum; qualiter
ex hiis compoti fiant, et qui principaliter conveniendi_ vel
coercendi super hiis fuerint, edissere; modus enim coercionis
ex praedictis jam patet.

M. Gaudeo te memorem praedictorum ; et hmc, fateor, me
magis animasti. Noveris itaque quod plurimum interest, si
donum vel auxilium civitatis per singula capita commorantium
in ea a Justitiis constituatur: vel si cives summam aliquam
quae principe digna videatur justiciariis offerant, et ab eis
suscipiatur : dispar enim in hiis duobus modus est coercionis ;
si enim per singulos a judicibus constitutum est donum, et